A válogatottban 2010. szeptember 21-én mutatkozott be, és az év végi Európa-bajnokságon is bekerült a későbbi győztes norvég keretbe. A 2014-es Európa-bajnokságot szintén a norvég csapat nyerte. Ő volt ekkor a norvég válogatott legeredményesebb játékosa, és az All-Star csapatba is beválasztották. A 2015-ös világbajnokságon győztes csapatnak is ő volt az egyik húzóembere, 43 találatával ő volt a norvég csapat legeredményesebb játékosa, és az All-Star csapatba is bekerült. Sérülései miatt olimpián először 2016-ban vehetett részt, ahol bronzérme mellé a gólkirályi címet is begyűjtötte.